निर्वाचन विभाग ने यह सुनिश्चित करने का प्रयास किया था कि जिन 13 हजार नामों में गड़बड़ी पाई गई है वो किसी भी स्थिति में मतदान ना कर पाएं। तमाम चाकचौबंद व्यवस्थाओं के बावजूद चुनाव परिणाम के बाद जो स्थिति सामने आई उसमें पता चला कि गड़बड़ी वाले वोट सफलतापूर्वक डाले जा चुके हैं। छानबीन के दौरान सामने आया है कि ये वो उन पोलिंगों पर डले हैं जहां से कांग्रेस प्रत्याशी को अप्रत्याशित बढ़त मिली है। कोलारस में जीत का अंतर मात्र 8000 वोट है। गड़बड़ी वाले वोटों की संख्या 11000 हो गई है। प्रशासन केवल 2000 फर्जी वोट रोकने में सफल हो सका। अत: कोलारस चुनाव को शून्य घोषित करने की कार्रवाई शुरू कर दी गई। विधायक चुने गए महेंद्र यादव के शपथ ग्रहण पर रोक के आदेश जारी कर दिए गए हैं। देखते हैं अपील के बाद क्या होता है।